વસતી વધારામાં વિશ્વમાં સૌથી ઉંચુ સ્થાન ચીન પછી ભારતનું આવે છે. યુએનના છેલ્લા આંકડા પ્રમાણે માર્ચ 2018 સુધીમાં ભારતની વસતી વધીને 135.40 કરોડ થઇ છે. ભારતની વસતી 2017માં 1339 મિલિયન જોવામાં આવી હતી. આ વસતી 1907માં માત્ર 289 મિલિયન હતી. યુનાઇટેડ નેશનના રિપોર્ટ પ્રમાણે ભારતની વસતી સતત વધતી જાય છે. વસતી વધારામાં ભારત એ ચીન પછી બીજો સૌથી મોટો દેશ છે. રિપોર્ટ પ્રમાણે ચીનની વસતી 1907માં 416 મિલિયન હતી તે 2017માં વધીને 1409 મિલિયન થઇ છે. આ બન્ને રાષ્ટ્રો વસતી વધારામાં સ્પર્ધા કરતા હોય તેમ લાગી રહ્યું છે, જ્યારે જગત જમાદાર છે તેવા અમેરિકાની વસતી 1907માં 87 મિલિયન હતી તે 2017માં વધઈને 324 મિલિયન થઇ છે. એવી જ રીતે રશિયાની વસતી 1907માં 151 મિલિયન હતી તે વધીને 143 મિલિયન થઇ છે. બીજા શબ્દોમાં કહીએ તો ભારતની વસતી સવા સો કરોડ કરતાં વધીને 133 કરોડ થઇ છે. વિશ્વનો બીજો સૌથી મોટો ભરચક દેશ બન્યો છે. વર્લ્ડોમીટરના રિપોર્ટ પ્રમાણે 23મી માર્ચ 2018માં ભારતની વસતી 134.99 કરોડ થઇ છે. આ આંકડો યુનાઇટેડ નેશનનો છે. વિશ્વની કુલ વસતીમાં ભારતનો હિસ્સો 17.74 ટકાનો છે. વિશ્વમાં ભારતનો બીજો નંબર આવે છે. ભારતમાં ગામડાં ભાંગતા ગયા છે અને નવા શહેરોનું નિર્માણ થતું જાય છે. યુએનના રિપોર્ટ પ્રમાણે 33.2 ટકા એટલે કે 44.99 કરોડ લોકો શહેરોમાં વસી રહ્યાં છે. 2010માં ભારતની વસતી 123.09 કરોડ નોંધવામાં આવેલી છે. બે વર્ષની સરખામણી કરીએ તો 2017માં ભારતની વસતી 133.91 કરોડ હતી જે 2018માં માર્ચ મહિના સુધીમાં 135.40 કરોડ થઇ છે.